Թումո ստեղծարար տեխնոլոգիաների կենտրոնն իմ առավել հավակնոտ մասնագիտական նախաձեռնությունն է, և առավել հատուցողը: Ինժեների իմ մասնագիտական կարիերան սկսել եմ Նյու Յորքում, որտեղ ղեկավարում էի Մանհեթենի մի քանի հայտնի բարձրահարկ շենքերի շինարարությունը։ Սակայն ես նաև սեր ունեի կրթության հանդեպ, և ոգևորված էի կրթությունն ու տեխնոլոգիաները համատեղելու գաղափարից:Ես նախաձեռնեցի «Երեք նուռ» (“Three Pomegranates”) կրթական ծրագիրը, երբ դեռ Միացյալ Նահանգներում էի ապրում, և ստեղծեցի Հայաստանի դպրոցների ցանց, որ համագործակցում էր Սփյուռքի խոշոր համայնքների հայկական դպրոցների հետ ամբողջ աշխարհով մեկ: Կոլումբիայի համալսարանում կրթության ոլորտում մագիստրոսի աստիճան ստանալուց և ընտանիքիս հետ Հայաստան տեղափոխվելուց հետո, ես օգնեցի Թումոյի նախագծմանը և մեկնարկմանը, ինչը նման էր իրականություն դարձող երազի, ինձ, ու ես վստահ եմ՝ գործընկերներիցս շատերի համար: